CELEX: 32007R1417
Language: sl
Date: 2007-11-28 00:00:00
Title: Uredba Komisije (ES) št. 1417/2007 z dne 28. novembra 2007 o uvrstitvi določenega blaga v kombinirano nomenklaturo

4.12.2007   
            
            
               SL
            
            
               Uradni list Evropske unije
            
            
               L 316/4
            
         
      UREDBA KOMISIJE (ES) št. 1417/2007
   z dne 28. novembra 2007
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3 preglednice.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2007
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1352/2007 (UL L 303, 21.11.2007, str. 3).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Sveta (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Komplet za dekoracijo nohtov, sestavljen iz:
                              
                                           
                                       
                                       
                                          48 umetnih nohtov,
                                       
                                    
                                           
                                       
                                       
                                          majhne tube lepila,
                                       
                                    
                                           
                                       
                                       
                                          pilice za nohte,
                                       
                                    
                                           
                                       
                                       
                                          manikirne palčke in
                                       
                                    
                                           
                                       
                                       
                                          okrasnih nalepk za nohte.
                                       
                                    Umetni nohti so izdelani iz lite plastike in so različnih velikosti.
                              Komplet je na voljo v maloprodaji.
                           
                        
               
                  3926 90 97
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926, 3926 90 in 3926 90 97.
                  Izdelki, kot so pakirani, sestavljajo komplet v smislu splošnega pravila za razlago 3(b).
                  Komplet ni sestavljen iz izdelkov za manikiranje iz tarifne podštevilke 3304 30 00, ker vključuje dodatek umetnih nohtov, ki se pritrdijo čez konico prstov, in ne vključuje izdelkov za lepotičenje, ki so namenjeni samo negi in lepotičenju rok in naravnih nohtov (pojasnjevalne opombe harmoniziranega sistema k tarifni številki 3304, (B)).
                  Komplet je sestavljen iz različnih izdelkov in se uvršča pod tarifno podštevilko 3926 90 97 glede na plastični material umetnih nohtov, ki daje kompletu bistven značaj.
               
            
                  
                              2.
                           
                           
                              Umetni nohti iz lite plastike
                              Namenjene so za pritrditev na naravni noht z uporabo akrilne raztopine za pritrditev.
                              Umetni nohti so pakirani v količini po 50 kosov enake velikosti.
                           
                        
               
                  3926 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3926, 3926 90 in 3926 90 97.
                  Izdelki se ne štejejo za izdelke za manikiranje iz tarifne podštevilke 3304 30 00, ker vključujejo dodatek umetnih nohtov, ki se pritrdijo čez konico prstov, in niso sestavljeni iz izdelkov za lepotičenje, ki so namenjeni samo negi in lepotičenju rok in naravnih nohtov (pojasnjevalne opombe harmoniziranega sistema k tarifni številki 3304, (B)).
                  Zato se uvrščajo kot drugi izdelki iz plastičnih mas pod tarifno podštevilko 3926 90 97 glede na njihov sestavni material.
               
            
                  
                              3.
                           
                           
                              Raztopina za pritrditev, sestavljena iz:
                              
                                           
                                       
                                       
                                          etil cianoakrilata,
                                       
                                    
                                           
                                       
                                       
                                          silicijevega dioksida,
                                       
                                    
                                           
                                       
                                       
                                          poli(metilmetakrilata),
                                       
                                    
                                           
                                       
                                       
                                          kaliksarena,
                                       
                                    
                                           
                                       
                                       
                                          hidrokinona,
                                       
                                    
                                           
                                       
                                       
                                          trigliceridov.
                                       
                                    Raztopina je namenjena pritrditvi umetnih nohtov iz lite plastike na naravni noht. Strjuje se počasi, kar omogoča oblikovanje umetnih nohtov.
                              Raztopina je pakirana v majhnih tubah z nastavkom za lažjo in natančno namestitev. Neto masa ne presega 1 kg.
                           
                        
               
                  3506 10 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3506 in 3506 10 00.
                  Izdelek se ne šteje za preparat za manikiranje ali pedikiranje iz tarifne številke 3304.
                  Izdelek je lepilo glede na poimenovanje tarifne številke 3506.